section_heading: Svjetsko prvenstvo u Turbo Dvobojima / WRGP
paragraph_text: - Tim Taiyou: u prijevodu "sunce", Taiyou je ekipa sastavljena od tri dečka sa sela koji se natječu iz čiste razonode i kako bi se dokazali kao pošteni borci unatoč diskriminaciji s kojom se suočavaju zbog toga što su siromašni. Oni koriste jednu zajedničku D-Jurilicu koju su skrpali od starog otpada, a špilovi im se sastoje od jeftinih i naizgled beskorisnih Normalnih čudovišta i drugih zastarjelih karata, i većim dijelom su dogurali do četvrtfinala Prvenstva iz puke sreće. Taktika koju koriste tijekom dvoboja se svodi na utvrđivanje obrane i nanošenja štete protivniku efektima, no njihovo tajno oružje je Usnuli Div Zushin (Zushin the Sleeping Giant), iznimno moćno čudovište ali s nevjerojatno zahtjevnim uvjetima prizivanja, koje su uspjeli prizvati unatoč svemu u njihovom dvoboju protiv Tima 5D's. Članovi ekipe su Taro, Jinbei, i Yoshizo.